open-index/open-wikipedia-markdown huggingface dataset:
ঐচ্ছিক পেশী

**ঐচ্ছিক পেশী** বা **কঙ্কাল পেশী** () যে পেশী অনুপ্রস্থে রেখাযুক্ত ও ব্যক্তির ইছামত নিয়ন্ত্রিত হয়,এবং যা দেহের কঙ্কালের উপর থাকে তাকে ঐচ্ছিক পেশী বা কঙ্কাল পেশী বা সরেখ পেশী বলে।

## ঐচ্ছিক পেশীর গঠন ও কাজ

এই পেশী গুলির সংকোচন আমাদের ইচ্ছার উপর নির্ভর করে। এগুলি অস্থিসংলগ্ন থাকে বলে এদের অনেক সময় অস্থি পেশী (Skeletal muscle) ও বলে। মোট ঐচ্ছিক পেশীর ওজন আমাদের দেহের ওজনের প্রায় চল্লিশ শতাংশ।

**গঠন:** ঐচ্ছিক পেশী প্রচুর সমান্তরাল পেশীতন্তু নিয়ে গঠিত। পেশীগুলি টেনডনের (Tendon) সাহায্যে অস্থির সঙ্গে যুক্ত থাকে। পেশীতে রক্ত নালী এবং স্নায়ুও দেখা যায়। প্রতিটি পেশীতন্তু বা কোষ ১৫-৪০ মাইক্রন ব্যাসযুক্ত এবং একটি পাতলা পর্দা দিয়ে ঢাকা থাকে। একে সারকোলেমা (Sercolemma) বলে। এর নীচ বরাবর অনেকগুলি করে গোলাকার নিউক্লিয়াস দেখা যায়। পেশী কোষের সাইটোপ্লাজমকে সারকোপ্লাজম (Sarcoplasm) বলে। সারকোপ্লাজমে মাইটোকনন্ড্রিয়া ছড়িয়ে থাকে। এ ছাড়া গ্লাইকোজেনও দেখা যায়। সারকোপ্লাজমের মধ্যে সমান্তরালভাবে প্রচুর মায়োফাইব্রিল (Myofibril) অবস্থান করে। এদের এক একটির ব্যাস প্রায় এক মাইক্রন। মায়োফাইব্রিলের ভেতরে সমান্তরাল ভাবে অবস্থিত দুরকমের ফিলামেন্ট দেখা যায়। এদের একটির নাম অ্যাকটিন (Actin) এবং অপরটির নাম মায়োসিন (Myosin)। একএকটি পেশীকোষে এই ধরনের ফিলামেন্ট প্রায় এক কোটি করে থাকে। ইলেকট্রন মাইক্রোস্কোপে এদের দেখা যায়। ফিলামেন্ট গুলি পেশী সংকোচনে উল্লেখযোগ্য অংশ নেয়। অ্যাকটিন এবং মায়োসিনের পর্যায়ক্রমিক অবস্থান পরিবর্তনের ফলে পেশী সংকোচন ঘটে। পেশীতন্তুতে আড়াআড়ি ডোরা দাগ দেখা যায়। তাই এই ধরনের পেশীগুলিকে চিহ্নিত পেশী (Striped বা Striated muscle) বলা হয়।

**কাজ:** ইচ্ছাকৃত অঙ্গ সঞ্চালনের কাজে এই পেশীগুলি ব্যবহৃত হয়।

## রোগশঙ্কামূলক গুরুত্ব
### ক্ষয়িষ্ণুতা (অ্যাট্রোফি)
প্রতিদিন এক থেকে দুই শতাংশের মধ্যে পেশী ভেঙে পুনর্নির্মাণ হয়। নিষ্ক্রিয়তা, অপুষ্টি, রোগ এবং জরাগ্রস্ততাজনিত ভাঙ্গন পেশী সংশ্লেষ বা সারকোপেনিয়ার দিকে ঝুঁকি বাড়িয়ে তোলে । 

## তথ্যসূত্র

## বহিঃসংযোগ
* Skeletal Muscles

বিষয়শ্রেণী:পেশীতন্ত্র
খলিসা

**খলিসা** বা **খলসে** বা **খোলসে**  (*Trichogaster*) হচ্ছে Osphronemidae পরিবারের দক্ষিণ এশিয়ার একটি স্থানীয় মাছ। বাংলাদেশে খলিসা মাছের ৩টি প্রজাতি পাওয়া যায়; সেগুলো হচ্ছে চুনা খইলশা, বড় খইলশা এবং লাল খইলশা।

## প্রজাতিসমূহ
এই গণে বর্তমানে চারটি স্বীকৃত প্রজাতি আছে। সেগুলো হচ্ছে: 
* চুনা খইলশা, *Trichogaster chuna*(F. Hamilton, 1822) (Honey gourami)
* বড় খইলশা, *Trichogaster fasciata* Bloch & J. G. Schneider, 1801 (Banded gourami)
* মোটা ঠোঁট খইলশা, *Trichogaster labiosa* F. Day, 1877 (Thick-lipped gourami)
* লাল খইলশা, *Trichogaster lalius* (F. Hamilton, 1822) (Dwarf gourami)

## বিবরণ
*ট্রাইকোগাস্টার* গণের মাছদের দেহ আয়তাকার এবং চাপা। এদের মুখ ছোট আকৃতির, কিছুটা নিক্ষেপণশীল, মুখছিদ্র পৃষ্ঠদেশে উন্মুক্ত। এদের চোয়ালে মোচাকৃতির দাঁত বিদ্যমান। প্রাকঅক্ষিকোটরের অঙ্কীয় প্রান্ত ধারালো। পৃষ্ঠপাখনা ১৬ থেকে ১৮টি কাঁটা এবং ৮ থেকে ৯টি নরম পাখনাদণ্ড নিয়ে গঠিত। শ্রোণীপাখনা পৃষ্ঠপাখনার কিছুটা সামনে থেকে শুরু হয়। পার্শ্বরেখা মাঝে মাঝে অস্পষ্ট, অসম্পূর্ণ বা অনুপস্থিত, লম্বালম্বি সারিতে ২৭ থেকে ২৮টি আঁইশ বিদ্যমান। একটি সুস্পষ্ট কালো ডোরা চোখ থেকে পুচ্ছপাখনা পর্যন্ত বিস্তৃত।

## চিত্রমালা

Image:Colisa lalia Neon Red 1.jpg |লাল খইলশা
Image:Colisasota male.jpg |চুনা খইলশা


## তথ্যসূত্র

## বহিঃসংযোগ
* 

বিষয়শ্রেণী:দক্ষিণপূর্ব এশিয়ার মাছ
বিষয়শ্রেণী:থাইল্যান্ডের মাছ
বিষয়শ্রেণী:পাকিস্তানের মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:স্বাদু পানির মাছ
কুন্তল বিশ্বাস

**কুন্তল বিশ্বাস** (জন্ম: ৯ আগস্ট, ১৯৪৬ - মৃত্যু: ১৫ জানুয়ারি, ২০১২) বাংলাদেশের রাজনীতিক, সাংবাদিক ও মুক্তিযোদ্ধা। তিনি বাংলাদেশের কমিউনিস্ট পার্টির (সিপিবি) নেত্রকোণা জেলা কমিটির সম্পাদকমণ্ডলীর সদস্য ছিলেন। তিনি জেলা সিপিবির সাবেক সম্পাদক ছাড়াও উদীচী শিল্পী গোষ্ঠী, রবীন্দ্র সঙ্গীত সন্মিলন পরিষদ, জেলা শিল্পকলা একাডেমীর সদস্য ছিলেন। 

## জন্ম ও শিক্ষাজীবন
কুন্তল বিশ্বাস ১৯৪৬ সালের ৯ আগস্ট নেত্রকোণা জেলার  কলমাকান্দা উপজেলার মন্তলা গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে রসায়নে সম্মানসহ এমএসসি ডিগ্রি লাভ করেন।

## রাজনৈতিক ও কর্মজীবন
কুন্তল বিশ্বাস ষাটের দশকের ছাত্র আন্দোলন, ঊনসত্তরের গণ-অভ্যুত্থান, সত্তরের নির্বাচনসহ রাজনৈতিক আন্দোলনে সক্রিয় ভূমিকা রাখেন। ১৯৭০ সালে বজলুর রহমানের সম্পাদনায় ‘সাপ্তাহিক একতা’ প্রকাশিত হলে তিনি সেখানে যোগ দেন। মুক্তিযুদ্ধের সময় তিনি ন্যাপ, সিপিবি ও ছাত্র ইউনিয়নের সমন্বয়ে গঠিত গেরিলা বাহিনীতে দায়িত্ব পালন করেন। ছাত্রজীবন থেকেই জড়িত ছিলেন বাম রাজনীতির সঙ্গে। দ্বিতীয় বর্ষে পড়ার সময় তিনি ছাত্র ইউনিয়নের জগন্নাথ হল শাখার সাধারণ সম্পাদক নির্বাচিত হন। ৬৬'র ৬ দফা, ৬৭'র শিক্ষা আন্দোলন, ৬৯'র গণঅভু্যত্থান, ৭০'র নির্বাচনসহ ষাটের দশকের ছাত্র আন্দোলনের ঐতিহাসিক দিনগুলোতে তিনি গুরম্নত্বপূর্ণ ভূমিকা পালন করেন। সিপিবির সহযোগিতায় ১৯৭৩ সালে জার্মানির বার্লিনে যান। সেখানে মার্কসবাদ-লেনিনবাদের ওপর উচ্চতর প্রশিক্ষণ গ্রহণ করেন। রাজনৈতিক কারণে দুবার তিনি কারাবরণ করেন।  পরবর্তীতে আশির দশকে তিনি আবার নেত্রকোণা ফিরে আসেন। পরে তিনি  দৈনিক ভোরের কাগজ-এর নেত্রকোণা জেলা প্রতিনিধি হিসেবে আবারও সাংবাদিকতায় ফেরেন। এরপর ১৯৯৮ সালে প্রথম আলো প্রকাশিত হলে তিনি সেখানে একই পদে যোগ দেন।

## পুরস্কার

## তথ্যসূত্র


## বহি:সংযোগ

বিষয়শ্রেণী:বাংলাদেশী সাংবাদিক
বিষয়শ্রেণী:১৯৪৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী হিন্দু
ফিফা বালোঁ দর

**ফিফা ব্যালন ডি’অর** বা **ফিফা বালোঁ দর** (, , "সোনালী বল") এক ধরনের ফুটবল পদক যা বিশ্ব ফুটবলের প্রধান সংগঠন ফিফা কর্তৃক পরিচালিত হয়। এটি সাংবার্ষিকভাবে পূর্বের বছরের অসাধারণ ক্রীড়ানৈপুণ্য প্রদর্শনকারী বিশ্বের সবচেয়ে সেরা ফুটবল খেলোয়াড়কে পুরস্কার হিসেবে প্রদান করা হয়ে থাকে। পুরুষ বিভাগে বালোঁ দর পদক প্রদান করা হয়ে থাকে। ভোটাভুটির মাধ্যমে বিশ্বের সেরা ফুটবল খেলোয়াড়কে নির্বাচন করা হয়। আন্তর্জাতিক ফুটবল দলগুলোর কোচ ও অধিনায়ক-সহ বিশ্বের বিভিন্ন প্রান্তের ক্রীড়া সাংবাদিকগণ তাদের স্ব-স্ব ভোটাধিকার প্রয়োগের মাধ্যমে যোগ্যতম খেলোয়াড়কে খুঁজে বের করে পুরস্কৃত করেন।

## প্রেক্ষাপট

ফিফা বালোঁ দর পুরস্কারটি ২০১০ সাল থেকে প্রবর্তিত হয়েছে। ফ্রান্সের দ্বি-সাপ্তাহিক পত্রিকা ফ্রান্স ফুটবল কর্তৃক প্রদেয় বালোঁ দর এবং ফিফা বর্ষসেরা ফুটবলার পদক একীভূত হয়ে *ফিফা বালোঁ দর* পদক হিসেবে বর্তমানে পরিচিতি লাভ করেছে। তন্মধ্যে বর্তমানে ফিফা বর্ষসেরা ফুটবলার পদকটি মহিলাদের মাঝে প্রদান করা হয়। অভিষেক বর্ষেই পুরস্কার পেয়েছিলেন আর্জেন্টিনা তথা বিশ্বের অন্যতম জনপ্রিয় ফুটবলার লিওনেল মেসি। স্মর্তব্য যে, তিনি এর পূর্বের বছরও বালোঁ দর পুরস্কারটি পেয়েছিলেন। ২০১১ সালে মেসি পুনরায় এ পদক পেয়ে ধারাবাহিকভাবে ৪র্থবারের মতো বিশ্বের সেরা খেলোয়াড়ের মর্যাদা লাভ করেছেন।

[thumb|250px| [জোহানেসবার্গ|জোহানসবার্গে *ফিফা বালোঁ দর* পদক প্রবর্তন উপলক্ষে ফিফা প্রধান সেপ ব্লাটার চুক্তিপত্র তুলে ধরছেন]]

## পদক বিজয়ীদের তালিকা
### বিজয়ীদের তালিকা
[thumb|upright|ফিফা বালোঁ দরের প্রথম তিনবার পুরস্কার লাভ করেন [লিওনেল মেসি]]

### ক্লাব পর্যায়ে

### দেশ অনুযায়ী

### ব্যক্তিগত পর্যায়ে

## সম্মানসূচক বালোঁ দর (প্রি দনর)
১৯৯০ সালে প্রথমবার ডিয়োগো ম্যারাডোনা কে ব্যালনডোর সম্মান সূচক পুরস্কার দেওয়া হয়। পরে ২০১৪ সালে পেলেকে সম্মানসূচক বালোঁ দর পুরস্কারে ভূষিত করা হয়। তিনি তিনবার ব্রাজিলকে ফিফা বিশ্বকাপ জয়ে সহায়তা করেন। কিন্তু তিনি ফিফা কর্তৃক ব্যক্তিগতভাবে কোন পুরস্কারে ভূষিত হননি। ঐসময় কেবলমাত্র ইউরোপভিত্তিক দলগুলোর ফুটবলাররা প্রকৃত বালোঁ দর পুরস্কার জয়লাভের জন্য বিবেচিত হতেন।

## তথ্যসূত্র

## বহিঃসংযোগ

* 

## আরও দেখুন
* ফিফা
* বিশ্বকাপ ফুটবল
* ফিফা বর্ষসেরা ফুটবলার
* পদক
* পুরস্কার
* কোচ
* অধিনায়ক
* লিওনেল মেসি

বিষয়শ্রেণী:ফুটবল শিরোপা ও পুরস্কার
বিষয়শ্রেণী:ফিফা
বিষয়শ্রেণী:২০১০-এ প্রবর্তিত পুরস্কার
বিষয়শ্রেণী:ফিফা বালোঁ দর
বিষয়শ্রেণী:ফিফা পুরস্কার
জোবেরা রহমান লিনু

**জোবেরা রহমান লিনু** বাংলাদেশের প্রখ্যাত টেবিল টেনিস খেলোয়াড়। ১৯৭৭ থেকে ২০০১ কাল-পরিধিতে ১৬ বার জাতীয় টেবিল টেনিস চ্যাম্পিয়ন হওয়ায় গিনেস বিশ্ব রেকর্ড-এ তার নাম উঠেছে। এছাড়া তিনিই প্রথম বাংলাদেশী হিসেবে গিনেস বিশ্ব রেকর্ডে নাম উঠিয়েছেন। ২০১২ সাল থেকে তিনি টেবিল টেনিস ফেডারেশনের নতুন কমিটির সহ-সভাপতি হিসেবে আছেন।

## জন্ম ও শিক্ষাজীবন
জোবেরা রহমান লিনু ১৯৬৫ সালের ৯ জুন চট্টগ্রামের কাপ্তাইতে জন্মগ্রহণ করেন। তার পিতা শেখ আবদুর রহমান ছিলেন সরকারি প্রকৌশলী। তার মায়ের নাম আঁখি রহমান। কাপ্তাই স্কুল থেকেই তার শিক্ষা জীবনের শুরু হয়। তারপর সিলেটে পড়াশোনা করেছেন বেশ কয়েক বছর। এসএসসি পাশ করেন নরসিংদী জেলা থেকে। ঢাকার লালমাটিয়া মহিলা কলেজ থেকে এইচ. এস. সি ও ডিগ্রী পাশ করেন। পরবর্তীতে তিনি জগন্নাথ বিশ্ববিদ্যালয় কলেজ থেকে মনোবিজ্ঞানে দ্বিতীয় বিভাগে প্রথম স্থান অধিকার করেন।

## কর্মজীবন
জোবেরা রহমান লিুন ১৯৭৭ সালে একক, দ্বৈত আর মিশ্র দ্বৈতে জাতীয় চ্যাম্পিয়ন হন। ১৯৭৯ থেকে ২০০১ সাল, এর মধ্যে ১৬ বার জাতীয় চ্যাম্পিয়ন হয়ে যান তিনি। এ রেকর্ড করে তিনি গিনেস বইয়ে নিজের নাম উঠান।

## পুরস্কার
* বাংলাদেশ ক্রীড়া সাংবাদিক সমিতি পুরস্কার (১৯৮০)
* বাংলাদেশ ক্রীড়া সাংবাদিক সমিতি পুরস্কার (১৯৯১)
* বাংলাদেশ জাতীয় পরিষদ পুরস্কার (১৯৯৫)
* বাংলাদেশ জাতীয় পুরস্কার (১৯৯৯)
* অনন্যা শীর্ষ দশ (২০০২)
* শেখ কামাল স্মৃতি স্বর্ণ পদক (২০০৩)
* নারীকন্ঠ ফাউন্ডেশন পুরস্কার (২০০৫) 
* ক্রীড়ায় অবদানের জন্য স্বাধীনতা পুরস্কার  (২০২৬)

## তথ্যসূত্র

## বহিঃসংযোগ
* গুণীজন

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেবিল টেনিস খেলোয়াড়
বিষয়শ্রেণী:গিনেস বিশ্ব রেকর্ড
বিষয়শ্রেণী:গিনেস বিশ্বরেকর্ডধারী বাংলাদেশী
বিষয়শ্রেণী:রাঙ্গামাটি জেলার ব্যক্তি
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:লালমাটিয়া সরকারি মহিলা কলেজের প্রাক্তন শিক্ষার্থী
মানোএল দা আস্‌সুম্পসাঁউ

thumb|মানোএল দা আস্‌সুম্পসাঁউ রচিত ''ভোকাবুলারিও এম ইদিওমা বেঙ্গালা, ই পর্তুগিজ'' গ্রন্থের প্রচ্ছদ
**মানোএল দা আস্‌সুম্পসাঁউ** বা **মানুয়েল দা আসুম্পসাঁও** ( , তৎকালীন বানান:  ) একজন পর্তুগিজ যিনি অষ্টাদশ শতাব্দীতে ভারতবর্ষে আগমন করেছিলেন। বলা হয়ে থাকে তিনিই প্রথম ইউরোপীয় যিনি ভালোবেসে বাংলা ভাষার আসক্ত হয়েছিলেন। তিনি একজন ক্যাথলিক পাদ্রী যিনি ধর্ম প্রচারের উদ্দেশ্য নিয়ে প্রধানত অবিভক্ত বঙ্গ এলাকায় আস্তানা গেড়ে বসবাস শুরু করেন। বাংলাভাষী জনগণের মধ্যে খ্রিস্ট ধর্ম প্রচারের সুবিধার্তে তিনি একটি গ্রন্থ রচনা করেন। এ গ্রন্থের নাম কৃপার শাস্ত্রের অর্থ ভেদ। মূল গ্রন্থটি পর্তুগিজ ভাষায় রচিত। তবে একই সঙ্গে বঙ্গানুবাদ প্রদান করা হয়েছে। অর্থ্যাৎ কার্যত এটি একটি দ্বিভাষিক গ্রন্থ। তবে উল্লেখ্য যে, বঙ্গানুবাদ মুদ্রিত হয়েছে রোমান হরফে, বাংলা বা দেবনাগরী হরফে নয়। 

অধিকন্তু আস্‌সুম্পসাঁউ বাংলা ভাষার একটি ব্যাকরণ রচনা করার প্রয়াস নেন। এ গ্রন্থটিও রোমান হরফে রচিত। সংক্ষেপে এর নাম *[[ভোকাবুলারিও]]*। এ গ্রন্থে ব্যাকরণ ছাড়াও বাংলা-পর্তুগিজ ও পর্তুগিজ-বাংলা অভিধান সংকলিত ছিল। গ্রন্থটি দুটি রচনার সময় তিনি ঢাকার অদূরে হালের গাজীপুর জেলার অন্তর্গত ভাওয়াল গড়ে অবস্থান করছিলেন। 

## বাংলা গদ্য রীতি
মানোএল দা আস্‌সুম্পসাঁউ-এর রচনা রীতি বাংলা গদ্যের অন্যতম আদি নিদর্শন। ১৭৪৩ সালে প্রকাশিত *কৃপার শাস্ত্রের অর্থ ভেদ* গ্রন্থ থেকে নিম্নরূপ উদাহরণ দেয়া যেতে পারে। লক্ষ্যণীয় এই অংশে ঢাকা এলাকার কথ্য ভাষা প্রতিফলিতঃ–
ফ্লান্দিয়া দেশে এক সিপাই বড় তেজোবন্ত আছিল। লড়াই করিতে করিতে বড় নাম তাহার হইল, এবং রাজায় তাহারে অনেক ধন দিলেন। ধন পাইয়া তাহার পিতামাতার ঘরে গেল। তাহার দেশে রাত্রে পৌঁছিল। তাহার এক বইন আছিল ; তাহার পন্থে লাগাল পাইল ; ভাইয়ে বইনরে চিনিল, তাহারে বইনে না চিনিল। তখন সে বইনেরে কহিল, "তুমি কী আমারে চিন?" "না, ঠাকুর" বইনে কহিল। সে কহিল,"আমি তোমার ভাই।" ভাইয়ের নাম শুনিয়া উনি বড় প্রীত হইল। ভাইয়ে ঘরের খবর লইল, জিজ্ঞাস করিল, "আমারদিগের পিতামাতা কেমন আছেন?" বইনে কহিল, "কুশল।" দুইজনে কথাবার্তা কহিল।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষা
বিষয়শ্রেণী:পর্তুগিজ খ্রিস্টান মিশনারী
বিষয়শ্রেণী:পর্তুগিজ রোমান ক্যাথলিক
বিষয়শ্রেণী:রোমান ক্যাথলিক মিশনারী
বিষয়শ্রেণী:ভারতে খ্রিস্টান ধর্মপ্রচারক
বিষয়শ্রেণী:মৃত্যুর সাল অজানা
বিষয়শ্রেণী:ধর্মপ্রচারক ভাষাবিদ
মরুতীর্থ হিংলাজ

**মরুতীর্থ হিংলাজ** বাংলা ভাষায় রচিত একটি আত্মজৈবনিক কাহিনি। এটির রচয়িতা অবধূত তথা **দুলালচন্দ্র মুখোপাধ্যায়**। বইটি ব্যাপক জনপ্রিয়তা লাভ করেছিল। পাকিস্তানে বেলুচিস্তান প্রদেশে অবস্থিত মরু এলাকা 'হিংলাজ' হিন্দুদের একটি তীর্থস্থান; ৫১ শক্তিপীঠের এক পীঠ।

মন্দিরের নামেই গ্রামটির নাম হিংলাজ৷ বাংলা, হিন্দি, অসমীয়া ও সিন্ধি ভাষায় দেবীর নাম হিংলাজ হলেও মূল সংস্কৃত শব্দটি হলো "হিঙ্গুলা"৷

হিংলাজের তীর্থযাত্রীরা সেকালে যেতেন উটের পিঠে চড়ে৷ যাত্রা শুরু হত করাচি শহরের কাছে হাব নদীর ধারে৷ সঙ্গে থাকত এক মাসের রসদ, যেমন শুকনো খাবার, মরুদস্যুদের প্রতিরোধ করার জন্য অস্ত্র, পানীয় জল ইত্যাদি৷ এছাড়া সঙ্গে থাকত হিংলাজ মাতার প্রসাদের জন্য শুকনো নারকেল, মিছরি, বাতাসা ইত্যাদি৷ এক মাসের অত্যন্ত কঠোর যাত্রার পর শ্রান্ত তীর্থযাত্রীরা পৌঁছতেন হিংলাজে৷ অঘোর নদীতে স্নান সেরে তারা দর্শন করতে যেতেন হিংলাজ মাতাকে৷ এই মন্দির স্থানীয় বালুচ মুসলমানদের কাছেও পরম আদরণীয়৷ তাদের কাছে এটি "নানী কী হজ" নামে পরিচিত৷

হিংলাজের মন্দিরটি একটি গুহার মধ্যে অবস্থিত৷ এটি আসলে একটি অগ্নিকুণ্ড৷ অগ্নিজ্যোতিকেই হিংলাজদেবীর রূপ বলে মানা হয়৷

বাঙালী ঔপন্যাসিক দুলালচন্দ্র মুখোপাধ্যায় তথা কালিকানন্দ অবধূত-রচিত 'মরুতীর্থ হিংলাজ' এবং 'হিংলাজের পরে' উপন্যাস-দুটিতে হিংলাজ ও কোটেশ্বর তীর্থদ্বয়ের বিস্তৃত ও অনুপুঙ্খ বিবরণ রয়েছে।

বইটি কেবল হিংলাজে গমনাগমনের কাহিনী নয়, এতে আছে একজন সংসারবিরাগী মানুষের জীবনদর্শন। চমৎকার গদ্যের জন্য এর সাহিত্যমূল্যও উঁচু। ১৭৬ পৃষ্ঠার গ্রন্থটির প্রকাশক কলকাতার মিত্র অ্যান্ড ঘোষ। প্রথম স্ত্রীর মৃত্যুর পর দুলালচন্দ্র সন্ন্যাসব্রত গ্রহণ করেন এবং উজ্জয়িনীর মহাকাল মন্দিরে গিয়ে অবধূত হন। তার নতুন নাম হয় কালিকানন্দ অবধূত। অবধূত বলতে একরূপ সাধক বোঝায়।

হিংলাজ যাত্রা শুরু হয় বাংলা ১৩৫৩ সনের আষাঢ় মাসে। এই উপন্যাসটি অবলম্বনে ১৯৫৯ সালে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার।

## তথ্যসূত্র

বিষয়শ্রেণী:বাংলা ভাষার উপন্যাস
রামরাম বসু

থাম্ব
**রামরাম বসু** (১৭৫৭ – ৭ আগস্ট ১৮১৩) বাংলা গদ্যসাহিত্যের আদি লেখকদের একজন। অষ্টাদশ শতাব্দীর ব্যক্তিত্ব। তার জন্ম ভারতের পশ্চিমবঙ্গ রাজ্যের হুগলি জেলার চুঁচুড়ায়। তিনি বাংলা, সংস্কৃত ও ফার্সি ভাষায় পারদর্শী ছিলেন ; কিছু ইংরেজিও জানতেন। প্রথম দিকে তিনি ভারতে খ্রিস্টধর্ম প্রচারের জন্য আসা মিশনারি পাদ্রীদের বাংলা শেখাতেন। পরে ফোর্ট উইলিয়াম কলেজে তিনি মুন্সি ও সংস্কৃত ভাষার সহকারী শিক্ষকের চাকরি পান। তার রচিত *[[প্রতাপাদিত্য|রাজা প্রতাপাদিত্য চরিত]]* বাঙালির লেখা প্রথম বাংলা মৌলিক গদ্যগ্রন্থ ও ছাপাখানায় মুদ্রিত প্রথম বই। বইটি ১৮০১ সালের জুলাই মাসে শ্রীরামপুর মিশন প্রেস থেকে প্রকাশিত হয়। এটি ১৮০১ খ্রিষ্টাব্দের জুলাই মাসে প্রকাশিত হয়েছিল। এছাড়া তিনি বাঙালা ভাষায় কয়েকটি খ্রিস্টধর্ম বিষয়ক বই লেখেন, রামায়ণ ও মহাভারত সম্পাদনা করেন ও উইলিয়াম কেরিকে বাইবেল অনুবাদে সহায়তা করেন।

## কর্মজীবন

১৭৯৩ সালে উইলিয়াম কেরি কলকাতায় এলে রামরাম বসু কেরির মুনশি নিযুক্ত হন। ১৭৯৫ সালের জুন মাসের ১৫ তারিখে কেরি মালদহ মদনবাটি নীলকুঠির তত্ত্বাবধায়ক নিযুক্ত হলে তিনিও সঙ্গে যান। ১৮০০ সালে শ্রীরামপুরে ব্যাপটিস্ট মিশন মুদ্রাযন্ত্র ও বাংলা বিদ্যালয় স্থাপন হলে তিনি এই বছরের জুন মাসে নিযুক্ত হন। ১৮০১ সালের ৪ মে রামরাম বসু ফোর্ট উইলিয়াম কলেজের বাংলা বিভাগে দ্বিতীয় পণ্ডিতের পদে মাসিক ৪০ টাকা বেতনে নিযুক্ত হন। শিক্ষকতার পাশাপাশি রামরাম বসু অনুবাদ ও সাহিত্য রচনা করেছেন। 'গসপেল মেসেঞ্জার'গ্রন্থটি 'হরকরা' নামে কবিতায় অনুবাদ করেন। পরে এটি ওড়িয়া ও হিন্দিতেও অনূদিত হয়। এরপর ১৮০০ সালে 'জ্ঞানোদয়' ও 'খৃষ্টবিবরণামৃতং' নামে কবিতায় খ্রিষ্টচরিত রচনা করেন। তবে তার প্রধান কীর্তি ১৮০১ সালে প্রথম বাংলা গদ্যে রচিত ষোড়শ শতাব্দীর 'বারো ভুঁইয়ার' অন্তর্গত বাঙালি জমিদার প্রতাপাদিত্যের জীবনী -  'রাজা প্রতাপাদিত্য চরিত্র'। তিনি স্বয়ং রাজা প্রতাপাদিত্যের বংশধর হওয়ার কারণে এই গ্রন্থে ঐতিহাসিক ও লোকশ্রুতির সমাহার পুঙ্খানুপুঙ্খভাবে লিপিবদ্ধ করতে পেরেছেন। এরপর'লিপিমালা' নামে আর একটি গ্রন্থ লেখেন।এটিও বাংলা গদ্যে
১৮০২ সালে শ্রীরামপুর থেকে প্রকাশিত হয়। রামরাম বসু উইলিয়াম কেরির বাংলা শিক্ষক ছিলেন। তিনি কেরির বাংলা বাইবেলের পরিমার্জনা করেছিলেন।

## তথ্যসূত্র

## বহিঃসংযোগ

বিষয়শ্রেণী:১৭৫৭-এ জন্ম
বিষয়শ্রেণী:১৮১৩-এ মৃত্যু
বিষয়শ্রেণী:বাঙালি লেখক
বিষয়শ্রেণী:১৯শ শতাব্দীর বাঙালি কবি
বিষয়শ্রেণী:১৮শ শতাব্দীর বাঙালি কবি
বিষয়শ্রেণী:১৭৫০-এর দশকে জন্ম
বিষয়শ্রেণী:হিন্দু কবি
বিষয়শ্রেণী:১৮শ শতাব্দীর ভারতীয় কবি
বিষয়শ্রেণী:বাঙালি পুরুষ কবি
বিষয়শ্রেণী:১৯শ শতাব্দীর ভারতীয় কবি
বিষয়শ্রেণী:কলকাতার লেখক
বিষয়শ্রেণী:বাঙালি হিন্দু
বিষয়শ্রেণী:১৮শ শতাব্দীর ভারতীয় অনুবাদক
হুমায়ূন আহমেদের গ্রন্থতালিকা

right|thumb| 200px|হুমায়ূন আহমেদ ও তার প্রকাশক আহমেদ মাহমুদুল হক (মাওলা ব্রাদার্স)।

**হুমায়ূন আহমেদের সৃষ্টিকর্ম** বলতে প্রধানত বোঝায় বাংলাদেশের জনপ্রিয় কথাসাহিত্যিক হুমায়ূন আহমেদ বিরচিত গল্প, উপন্যাস, সায়েন্স ফিকশন, গোয়েন্দা কাহিনী, আত্মজীবনীমূলক উপাখ্যান, ভ্রমণ কাহিনী, অনুবাদ, কবিতা, সঙ্গীত এবং চিত্রকর্ম।  তবে পরিচালক হিসাবে তিনি যে সকল নাটক ও চলচ্চিত্র নির্মাণ করেছেন সেগুলোও তাঁর সৃষ্টি কর্মের অন্তর্ভুক্ত। ২০১৪ খ্রিস্টাব্দে বাংলাদেশ জাতীয় জাদুঘর হুমায়ূন আহমেদের সকল প্রকাশিত গ্রন্থ সংগ্রহ ও সংরক্ষণ করেছে।

নিচের সারণীতে প্রকাশকাল অনুসারে গ্রন্থের বিবরণ প্রদত্ত।

## উপন্যাস

### সমকালীন উপন্যাস

### মুক্তিযুদ্ধভিত্তিক ও রাজনৈতিক উপন্যাস

### উপাখ্যানমালা: হিমু

### উপাখ্যানমালা: মিসির আলি

### উপাখ্যানমালা: শুভ্র

## বৈজ্ঞানিক কল্পকাহিনী

## আত্মজীবনী ও স্মৃতিকথা

## ভ্রমণ কাহিনী

## নাটক

## শিশুতোষ ও কিশোর উপন্যাস

## ছোটগল্প সংকলন

## উপন্যাস সংকলন

## অন্যান্য

## ইংরেজিতে অনূদিত

## অন্যান্য ভাষায় অনূদিত

## অসমাপ্ত রচনা
* *নবীজি* (২০১২)

## তথ্যসূত্র

## বহিঃসংযোগ

বিষয়শ্রেণী:হুমায়ূন আহমেদ
বিষয়শ্রেণী:বাঙালি সাহিত্যিকদের সাহিত্য কর্ম
সেপ ব্লাটার

**জোসেফ এস. ব্লাটার** (; জন্ম: ১০ মার্চ, ১৯৩৬) সুইজারল্যান্ডে জন্মগ্রহণকারী ফুটবল প্রশাসক হিসেবে পরিচিত। তবে বিশ্ব ফুটবল জগতে তিনি **সেপ (গিউসেপ) ব্লাটার** নামেই অধিক পরিচিত হয়ে আছেন। বিশ্ব ফুটবল সংস্থা ফিফা'র সাবেক সভাপতি তিনি।

## ফিফা সভাপতি
১৯৭৫ সাল থেকে ২০১৫ সাল পর্যন্ত তিনি ফিফায় কর্মরত ছিলেন। প্রথমত ব্লাটার ১৯৭৫-১৯৮১ সাল পর্যন্ত *টেকনিক্যাল ডিরেক্টর*, ১৯৮১-১৯৯৮ সাল পর্যন্ত *সাধারণ সম্পাদক* হিসেবে দায়িত্ব পালন করেন।

সেপ ব্লাটার ফিফা'র ৮ম সভাপতি হিসেবে দায়িত্ব পালন করেন। ৮ জুন, ১৯৯৮ সালে তিনি ফিফা'র সভাপতি হিসেবে নির্বাচিত হন ও জোয়াও হ্যাভেল্যাঞ্জের স্থলাভিষিক্ত হন। পরবর্তীতে ২০০২ পুনরায় নির্বাচিত হন তিনি। পুনরায় চার বছর মেয়াদে ৩১ মে, ২০০৭ সালে ফিফা সদস্যভূ্ক্ত ২০৭ দেশের মধ্যে মাত্র ৬৬ সদস্য তাকে মনোনীত করে। ২০১১ সালে আবারো তিনি সভাপতি হিসেবে নির্বাচিত হন।

কিন্তু, ৮ অক্টোবর, ২০১৫ তারিখে তাকে ফিফা থেকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও নিষেধাজ্ঞা প্রদান করা হয়। তার পরিবর্তে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেছিলেন।

## বিতর্ক
পরপর চার মেয়াদে ফিফা সভাপতি হলেও ব্লাটার প্রায়শঃই বিতর্কজালে নিজেকে জড়িয়েছেন। তন্মধ্যে - ২০০২ সালের নির্বাচনের প্রাক্কালে আর্থিক তছরূপ, ভোট বাণিজ্যে অর্থ প্রদান, আফ্রিকান ফুটবল কনফেডারেশন ও *সোমালী ফুটবল ফেডারেশনের* কাছ থেকে অর্থগ্রহণ অন্যতম।

২০০৪ সালে ব্লাটার মহিলা ফুটবল নিয়ে বক্তব্য প্রদান করে ব্যাপক সমালোচনার মুখোমুখি হন। তিনি বলেছিলেন যে,

## সম্পৃক্ততা
ব্লাটার বিশ্বব্যাপী ছড়িয়ে-ছিটিয়ে থাকা বিভিন্ন মানবধর্মী প্রকল্পে নিজেকে সম্পৃক্ত রেখেছেন। ১৯৯৮ সালে প্রথমবারের মতো সভাপতি হিসেবে নির্বাচনে বিজয়ী হবার পর শিশুদের অধিকার শীর্ষক জনসচেতনতামূলক কর্মকাণ্ডে অংশ নেন। তিনি ফুটবলকে কেন্দ্র করে সামাজিক অবদানের মাধ্যমে বিশ্বে পিছিয়ে পড়া, অনগ্রসর জনগোষ্ঠীর অংশগ্রহণ নিশ্চিত করার লক্ষ্যে কাজ করে যাচ্ছেন।

তিনি ফুটবলের মাধ্যমে সাধারণ শিক্ষা, চরিত্র গঠন ও বিজয়ের মনোভাব, একে-অপরকে সম্মান করা, নিয়মানুবর্তিতা প্রভৃতি বিষয়কে সম্পৃক্ততা করার কথা তুলে করেন। তার আদর্শ ও নীতিবোধ হচ্ছে -

## সম্মাননা
সেপ ব্লাটার নিম্নলিখিত পুরস্কার ও সম্মাননা লাভের অধিকারী হয়েছেন -
* ইন্টারন্যাশনাল এ্যামেচার এ্যাথলেটিক এসোসিয়েশন কর্তৃক গ্লোবাল এ্যাওয়ার্ড ফর পিস পদক।
* লাইবেরিয়ান হিউম্যান অর্ডার অব আফ্রিকান রিডেম্পশন
* পাহাংয়ের সুলতান আহমদ শাহের কাছ *ডাতুক সেরি* সম্মাননা পদবী লাভ।

## তথ্যসূত্র

## আরও দেখুন

## বহিঃসংযোগ

* FIFA President's page on official website of FIFA 
* Excerpt from 'Foul' by Andrew Jennings 
* 2002 Observer article outlining criticism of Blatter
* TIME Europe article on Zen-Ruffinen's allegations

বিষয়শ্রেণী:ফিফার সভাপতি
বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক অলিম্পিক কমিটির সদস্য
বিষয়শ্রেণী:অলিম্পিক অর্ডার গ্রহণকারী
বিষয়শ্রেণী:সম্মানসূচক ডিগ্রি ছিনিয়ে নেওয়া ব্যক্তি
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর রোমান ক্যাথলিক
গ্যোটিঙেন বিশ্ববিদ্যালয়

থাম্ব|266x266পিক্সেল|গ্যোটিঙেন বিশ্ববিদ্যালয়ের ঐতিহ্যবাহী মানমন্দির
**গ্যোটিঙেন বিশ্ববিদ্যালয়** () জার্মানির গ্যোটিঙেন শহরে অবস্থিত একটি প্রাচীন বিশ্ববিদ্যালয়। অন্য নাম গেয়র্গ-অগুস্ট বিশ্ববিদ্যালয়। ১৭৩৪ সালে যুক্তরাজ্যের রাজা এবং হানোভার রাজ্যের ইলেক্টর জর্জ ২ এটি প্রতিষ্ঠা করেন এবং ১৭৩৭ সালে পাঠদান শুরু হয়। অচিরেই আকার ও জনপ্রিয়তার দিক দিয়ে প্রতিষ্ঠানটি এগোতে শুরু করে। গ্যোটিঙেন শহরটি খুব ছোট এবং বিশ্ববিদ্যালয়কেন্দ্রিক।  এই শিক্ষা প্রতিষ্ঠানের শিক্ষক ও শিক্ষার্থীরাই শহরের মূল অধিবাসী।

বর্তমানে গ্যোটিঙেন বিশ্ববিদ্যালয় জার্মানির সবচেয়ে নামী বিশ্ববিদ্যালয়গুলোর একটি। এখান থেকে এ যাবৎ মোট ৪৫ জন ব্যক্তি নোবেল পুরস্কার জিতেছেন।

বিভিন্ন তালিকায় বিশ্ববিদ্যালয়টির শীর্ষ অবস্থানও উল্লেখযোগ্য। যেমন, ২০১০ সালে টাইমস হায়ার এডুকেশন এর করা বিশ্বের সর্বোত্তম বিশ্ববিদ্যালয়গুলোর তালিকায় এটি জার্মানিতে ১ম এবং সমগ্র বিশ্বে ৪৩তম স্থান অধিকার করে।

## বিখ্যাত ব্যক্তিবর্গ

চিত্র:Carl Friedrich Gauss.jpg|কার্ল ফ্রিড‌রিশ গাউস, গণিতবিদ
চিত্র:Georg Friedrich Bernhard Riemann.jpeg|বের্নহার্ট রিমান, গণিতবিদ
চিত্র:Hilbert.jpg|ডাভিড হিলবের্ট, গণিতশাস্ত্রবিদ
চিত্র:Felix Klein.jpeg|ফেলিক্স ক্লাইন, গণিতশাস্ত্রবিদ
চিত্র:Caratheodory constantin.jpg|কন্সতান্তিন কারাতেওদোরি, গণিতশাস্ত্রবিদ
চিত্র:Noether.jpg|এমি নোয়েদার, গণিতজ্ঞ
চিত্র:Peter Gustav Lejeune Dirichlet.jpg|Peter Gustav Lejeune Dirichlet, গণিতশাস্ত্রবিদ
চিত্র:Max Born.jpg|মাক্স বর্ন, পদার্থবিজ্ঞানী
চিত্র:JROppenheimer-LosAlamos.jpg|J. Robert Oppenheimer , পদার্থবিজ্ঞানী
চিত্র:Max planck.jpg|মাক্স প্লাংক, পদার্থবিজ্ঞানী
চিত্র:Walther Nernst.jpg|ভাল্টার নের্নস্ট, রসায়নবিদ
চিত্র:Friedrich Wöhler Stich.jpg|ফ্রিডরিখ ভোলার, রসায়নবিদ
চিত্র:Heinrich-heine 1.jpg|হাইনরিখ হাইনে, কবি
চিত্র:Grimm-Hanau.JPG|গ্রিম ভাতৃদ্বয়, কথাসাহিত্যিক
চিত্র:Schopenhauer by Jules Lunteschütz.jpg|আর্থার শোপেনহাওয়ার, দার্শনিক
চিত্র:RudolfvonIhering2.jpg|Rudolf von Jhering, jurist
চিত্র:Otto von Bismarck 1873.jpg|অটো ভন বিসমার্ক, দ্বিতীয় জার্মান সাম্রাজ্যের "আইরন চ্যান্সেলর"
চিত্র:Richard von Weizsäcker.jpg|রিশার্ড দন ভাইৎসজেকার, former President of Germany
চিত্র:Gerhardschroeder01c.jpg|গেরহার্ট শ্রোডার, জার্মানির প্রাক্তন চ্যান্সেলর 
চিত্র:Max Weber 1894.jpg|মাক্স ভেবার, সমাজতত্ত্ববিদ
চিত্র:JuergenHabermas.jpg|ইয়ুরগেন হাব্যরমাস , সমাজতত্ত্ববিদ
চিত্র:JohnvonNeumann-LosAlamos.gif|জন ভন নিউমান, গণিতশাস্ত্রবিদ
চিত্র:Gottlieb Burckhardt.jpg|গটলিব বুর্কহার্ট, মনঃস্তত্ববিদ 


## তথ্যসূত্র

## বহিঃসংযোগ

* গ্যটিঙেন বিশ্ববিদ্যালয় 
* The "Göttingen Nobel prize wonder"; the 44 Nobel prize laureates affiliated with Göttingen
* Shame at Göttingen , detailing the 1933 purge.

বিষয়শ্রেণী:১৭৩৪-এ প্রতিষ্ঠিত
বিষয়শ্রেণী:জার্মানির বিশ্ববিদ্যালয়
বিষয়শ্রেণী:গ্যোটিঙেন বিশ্ববিদ্যালয়
বিষয়শ্রেণী:১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
কাজী কামাল উদ্দিন

**কাজী কামাল উদ্দিন**(জন্ম:১১ জুলাই, ১৯৪৬ - মৃত্যু: ১৫ জানুয়ারি, ২০১২) একজন বীর মুক্তিযোদ্ধা। ১৯৭১ সালে বাংলাদেশের মুক্তিযুদ্ধে তিনি ঢাকা অঞ্চলে বিভিন্ন অপারেশনে অংশগ্রহণ করেন। তিনি ছিলেন বাস্কেটবল খেলোয়াড়। পূর্ব পাকিস্তান দলেই জায়গা হয়েছিল তার। পরে তিনি বাংলাদেশ জাতীয় দলের কোচ হয়েছিলেন। 

## জন্ম ও শৈশব
কাজী কামাল উদ্দিন ১৯৪৬ সালের ১১ জুলাই ঢাকার মালিটোলায় জন্মগ্রহণ করেন।

## শিক্ষা ও কর্ম
কাজী কামাল ১৯৫২ সালে ঢাকার সেন্ট গ্রেগরী বিদ্যালয়ে ইনফ্যান্ট বিভাগে ভর্তি হন। এ স্কুলে তিনি বাস্কেটবল খেলা শুরু করেন এবং এই ক্রীড়ায় তার দক্ষতার কারণে পরবর্তীতে ঢাকা ওয়ান্ডারার্স বাস্কেটবল দলে যোগ দেন। স্কুল শেষে কাজী কামাল ঢাকা কলেজে ভর্তি হন। বাস্কেটবলে তিনি পাকিস্তানের জাতীয় অলিম্পিকে একাধিকবার অংশগ্রহণ করেছেন এবং নৈপুণ্যের স্বাক্ষর রেখেছেন। মুক্তিযুদ্ধ শুরু হওয়ার সময় তিনি পাকিস্তানের জাতীয় দলের ট্রায়ালে ডাক পান, কিন্তু সেদিকে না গিয়ে তিনি মুক্তিযুদ্ধে অংশ নেন।

## মুক্তিযুদ্ধে অবদান
কাজী কামালকে তার সহযোদ্ধারা ঢাকা অঞ্চলে মুক্তিযুদ্ধের পথপ্রদর্শক হিসেবে পরিগণিত করেন। ১৯৭১ সালের মে মাসে আগরতলার মতিনগর মুক্তিযোদ্ধা প্রশিক্ষণ ক্যাম্পে যোগ দেন তিনি। প্রশিক্ষণ শেষে বাংলাদেশে ঢুকে পাকিস্তানি সেনাদের বিরুদ্ধে লড়াই শুরু করেন। ঢাকায় গেরিলা অপারেশন চালনাকারী ক্রাক প্ল্যাটুনের সদস্য ছিলেন কাজী কামাল। হোটেল ইন্টার কন্টিনেন্টাল অপারেশন, ফার্মগেট অপারেশন, কাচপুর অপারেশনসহ বিভিন্ন অপারেশনে কাজী কামাল তার সাহস ও বীরত্বের নিদর্শন রেখেছিলেন। একাধিক বার পাকিস্তানি সেনাবাহিনীর হাতে ধরা পড়েও কাজী কামাল লড়াই করে তাদের হাত থেকে পলায়ন করেন। সেপ্টেম্বরে তিনি ঢাকার ইস্কাটনের একটি বাড়িতে কয়েকজন পাকিস্তানি সেনা ও অফিসারের হাতে ধরা পড়ার পর তাদের অস্ত্র ছিনিয়ে সকলকে হত্যা করে পালিয়ে যান। মুক্তিযুদ্ধের সময় কাজী কামাল সেকেন্ড বাংলাদেশ ওয়ার ফোর্স-এ যোগ দেন, কিন্তু বাংলাদেশ স্বাধীন হয়ে যাওয়ার কারণে এই ব্যাচ আর কমিশন পায়নি।

## বঙ্গবন্ধু হত্যাকাণ্ডের পর প্রবাসী জীবন
১৯৭৫-এ বঙ্গবন্ধু সপরিবারে নিহত হওয়ার পরদিন ঢাকা স্টেডিয়াম থেকে কয়েকজন সেনা সদস্য কাজী কামালকে হত্যা করতে রামপুরা টিভি স্টেশনের ঝিলের পাড়ে নিয়ে আসে। সেদিন ওই ঝিলপাড়ে আরো তিনজনকে হত্যা করা হয়। কিন্তু তিনি ঘাতকদের ফাঁকি দিয়ে ঝিলের পানিতে ঝাঁপিয়ে পড়ে সাক্ষাৎ মৃত্যুর হাত থেকে রক্ষা পান। এরপর তিনি দীর্ঘদিন প্রবাসে ছিলেন।

## ক্রীড়া সংগঠনে ভূমিকা
কাজী কামাল ১৯৭৩ সালে জার্মানির লাইপৎসিগ থেকে এক বছরের কোচিং প্রশিক্ষণ গ্রহণ করে বাস্কেটবলের জাতীয় কোচ হিসেবে বাংলাদেশ ক্রীড়া নিয়ন্ত্রণ সংস্থায় যোগ দেন। এখানে তিনি তিন বছর চাকরি করেন।

## সম্মাননা ও স্বীকৃতি
মুক্তিযুদ্ধে বীরত্বের কারণে তাকে বীর বিক্রম উপাধিতে ভূষিত করা হয়। কাজী কামালের বীরত্বের কথা জাহানারা ইমামের একাত্তরের দিনগুলি ও আনিসুল হকের মা গ্রন্থে বর্ণিত রয়েছে।

## মৃত্যু
২০১২ সালের ১৫ জানুয়ারি রাত সোয়া ১১টায় ঢাকার ইউনাইটেড হাসপাতালে তিনি মৃত্যুবরণ করেন। ১৬ জানুয়ারি তাকে নিজ গ্রাম গাজীপুরের কালিয়াকৈর উপজেলার সাকাশ্বরে পারিবারিক কবরস্থানে রাষ্ট্রীয় মর্যাদায় সমাহিত করা হয়।

## বহিঃসংযোগ

বিষয়শ্রেণী:১৯৪৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বীর বিক্রম
সবুজ বাঁশপাতি

**সবুজ বাঁশপাতি** বাংলাদেশে লভ্য একটি ছোট আকারের পাখি। দেশের কোনো কোনো স্থানে এটি 'সুইচোরা', 'নরুন চেরা' প্রভৃতি নামেও পরিচিত। মেরোপিদি গোত্রের অন্তর্ভুক্ত এই পাখি নদীতীরবর্তী বন-জঙ্গলে দলবদ্ধভাবে বসবাস করে। ‘ট্রিউ ট্রিউ’ তীক্ষ্ম শব্দ করে ডাকে। এর ইংরেজি নাম Green Bee-eater। তবে পোকামাকড় ধরে খেলেও এটি মূলত এটি মৎস-শিকারী পাখি।

## বর্ণনা
লম্বায় প্রায় ৮ ইঞ্চি দীর্ঘ সবুজ বাঁশপাতির গড়ন ছিপছিপে। এর গাত্রবর্ণ উজ্জ্বল সবুজ। তবে মস্তক ও পৃষ্ঠদেশের ঊর্ধাংশে রয়েছে সোনালি পালক। ডানার নিম্নভাগ উজ্জ্বল তামাটে। এর কৃষ্ণবর্ণ চঞ্চুটি একটু বাঁকানো। 'কাজলরেখা' রয়েছে চোখের দুই পাশে যা ঘাড়ের সঙ্গে মিশে গেছে। পাখিটির চিবুক ও গলায় কাছে রয়েছে নীল ছটা আর গলার নিচে আছে মালার মতো কালো টান। এর পায়ের রঙ কালচে। লক্ষ্যণীয় যে সবুজ বাঁশপাতির লেজের মধ্য বরাবর দুটি পালক দুই ইঞ্চি পরিমাণ বর্ধিত।

বাঁশপাতি গাছে বাসা বাধতে জানে না। এরা নদীর কূলে খাড়া জায়গায় গর্ত করে বাসা বানায়। প্রজনন মৌসুমে গর্তের গভীরে স্ত্রী পাখিটি ৫থেকে ৭টি ধবধবে সাদা রংয়ের ডিম পাড়ে। স্ত্রী-পুরুষ দুই পাখি মিলে ডিমে তা দেয়। বাচ্চা ফুটতে ২১ থেকে ২৭ দিন সময় লাগে।

## বিস্তৃতি
এই পাখি বাংলাদেশ, ভারত, নেপাল, ভুটান, পাকিস্তান, ফিলিস্তিনসহ এশিয়া ও আফ্রিকা মহাদেশের বিভিন্ন দেশে অবস্থান করে।


File:Blue-tailed Bee-eater pair, Keraniganj, Narayanganj district, Bangladesh.jpg|সবুজ বাঁশপাতি, নারায়ণগঞ্জ, বাংলাদেশ।
File:Blue-tailed Bee-eater & dragonfly, Keraniganj, Narayanganj district, Bangladesh.jpg|সবুজ বাঁশপাতি, নারায়ণগঞ্জ, বাংলাদেশ।


## তথ্যসূত্র

## বহিঃসংযোগ
* ইন্টারনেট পাখি সংগ্রহ 

বিষয়শ্রেণী:আফ্রিকার পাখি
বিষয়শ্রেণী:এশিয়ার পাখি
বিষয়শ্রেণী:নেপালের পাখি
বিষয়শ্রেণী:বাংলাদেশের পাখি
বিষয়শ্রেণী:পাকিস্তানের পাখি
বিষয়শ্রেণী:ফিলিস্তিনের পাখি
বিষয়শ্রেণী:ভুটানের পাখি
বিষয়শ্রেণী:ভারতের পাখি
বিষয়শ্রেণী:মেরোপিডি
বিষয়শ্রেণী:১৮০১-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:জন ল্যাথাম (পক্ষীবিদ) কর্তৃক নামকরণকৃত ট্যাক্সা
শ্রীরামপুর মিশন প্রেস

thumb|শ্রীরামপুর মিশন প্রেসের প্রতিষ্ঠাতা উইলিয়াম কেরি
**শ্রীরামপুর মিশন প্রেস** উনিশ শতকের গোড়ার দিকে ব্রিটিশ ভারতে স্থাপিত একটি ছাপাখানা। ১৮০০ সালের ১০ জানুয়ারি অধুনা পশ্চিমবঙ্গের শ্রীরামপুরে স্থাপিত হয় শ্রীরামপুর মিশন। ওই বছরই মার্চ মাসে উইলিয়াম কেরি শ্রীরামপুর মিশন প্রেস নামে ছাপাখানাটি খোলেন। এই মাসেই পঞ্চানন কর্মকারের সহযোগিতায় প্রথম বাংলা গদ্যগ্রন্থ *[[মঙ্গলসমাচার মতীয়ের রচিত|মথী রচিত মঙ্গল সমাচার]]*  ছাপা হয় মিশন প্রেস থেকে। উইলিয়াম কেরি অনূদিত বাইবেল বাংলা ছাড়াও হিন্দি, অসমিয়া, ওড়িয়া, মারাঠি প্রভৃতি বিভিন্ন ভারতীয় ভাষায়প্রকাশিত হয় এই প্রেস থেকে। তাছাড়া রামায়ণ, মহাভারত, *[[সমাচার দর্পণ]]* ও *[[দিগদর্শন]]* পত্রিকাও শ্রীরামপুর মিশন প্রেস থেকে প্রকাশিত হয়।যেসব প্রেস থেকে ক্যালকাটা স্কুল-বুক সোসাইটির জন্য বই প্রকাশ করা হতো এটি তার মধ্যে অন্যতম।১৮০০-১৮৩২ খ্রিস্টাব্দের মধ্যে এই প্রেস থেকে ৪৫টি ভাষায় প্রায় ২,১২,০০০ টি বই ছাপা হয়। যা সমকালীন বিশ্বে যথেষ্ট কৃতিত্বের কাজ ছিল। এইভাবে শ্রীরামপুর মিশন প্রেস একটি অগ্রণী মুদ্রণ প্রতিষ্ঠান হিসেবে আত্মপ্রকাশ করে।কিন্তু প্রচুর আর্থিক দেনার দায়ে ১৮৩৭ খ্রিস্টাব্দে শ্রীরামপুর ব্যাপ্টিস্ট মিশনের ছাপাখানাটি বন্ধ হয়ে যায়।

## পাদটীকা

বিষয়শ্রেণী:বাংলা সাহিত্য
বিষয়শ্রেণী:হুগলি জেলা
বিষয়শ্রেণী:ভারতের বই প্রকাশনা কোম্পানি
বিষয়শ্রেণী:বাইবেলের সংস্করণ ও অনুবাদ
২০০৮ গ্রীষ্মকালীন অলিম্পিকে মল্লক্রীড়া – নারীদের ১০০ মিটার বাধাদৌড়

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[১০০মিটার]]** বাধাদৌড় প্রতিযোগিতা আগস্টের ১৭ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল ১২.৯৬সেকেন্ড (A মান) এবং ১৩.১১সেকেন্ড (B মান)।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR** = বিশ্ব রেকর্ড (world record)

### রাউন্ড ১
প্রত্যেক হিটের প্রথম দু'জন (Q) ও সবমিলিয়ে পরবর্তী সেরা (q) ছয়জনকে নিয়ে সেমিফাইনাল অনুষ্ঠিত হয়।

} || ৩ ||align=left| ফতমাতা ফোফানা ||align=left|  ||  ||    
|}

### সেমিফাইনাল
প্রত্যেক হিটের প্রথম চারজন (Q) ও সবমিলিয়ে পরবর্তী সেরাকে (q) নিয়ে ফাইনাল অনুষ্ঠিত হয়।
}||২||align=left| সুসানা কাল্লুর ||align=left| ||০.১৯৮||DNF||
|-
|||২||align=left| আনা তেহেদা ||align=left| ||০.১৫৬||DNF||
|}

### ফাইনাল

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
চণ্ডীচরণ মুনশী

**চণ্ডীচরণ মুনশী** অষ্টাদশ শতাব্দীতে আবির্ভূত ব্রিটিশ ভারতের একজন বাঙ্গালী লেখক, যিনি ১৮০৮ খ্রিস্টাব্দে পরলোক গমন করেন। তার জন্ম তারিখ সম্পর্কে কোনো তথ্য পাওয়া যায় নি তবে একটি সূত্রের অনুমান তার জন্ম ১৭৬০ খ্রিস্টাব্দে। তিনি ফোর্ট উইলিয়াম কলেজে বাঙালা ভাষার অন্যতম অধ্যাপক হিসাবে দায়িত্ব পালন করেছেন। তার রচিত *[[তোতা ইতিহাস]]* একটি উপাখ্যান যা বাঙালা গদ্য সাহিত্যের অন্যতম আদি নিদর্শন।

ফোর্ট উইলিয়াম কলেজ স্থাপিত হয় ১৮০০ খ্রিস্টাব্দে। ১৮০১ খ্রিস্টাব্দে চালু হয় এ কলেজের বাঙালা বিভাগ। এ সময় চণ্ডীচরণ মুনশী ফোর্ট উইলিয়াম কলেজের বাংলা বিভাগে শিক্ষক হিসেবে যোগদান করেন। ১৮০৫ খ্রিস্টাব্দে ৪ঠা সেপ্টেম্বর তারিখে কলেজের কাউন্সিল অধিবেশনে উপস্থাপিত বাংলা-সংস্কৃত-মারাঠা ভাষার শিক্ষক তালিকায় চণ্ডীচরণ মুনশীর নাম লিপিবদ্ধ আছে। তাকে 'সার্টিফয়েড টীচার' হিসেবে উল্লেখ করা হযেছে। তার মাসিক বেতন ছিল ৩০ টাকা। চণ্ডীচরণ বিরচিত *তোতা ইতিহাস* এবং *ভাগবদ্গীতা* এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো।

*তোতা ইতিহাস* প্রকৃতপক্ষে কাদির বখশ রচিত ফার্সি গল্পগ্রন্থ *তুতিনামা*-এর বঙ্গানুবাদ। ১৮০৪ তিনি এটি অনুবাদ করেন; এবং ১৮০৫ খ্রিস্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। পরে ১৮৮৫ সালে এটি লন্ডনে পুনর্মুদ্রিত হয়েছিল।

## তথ্যসূত্র

## বহিঃসংযোগ
* চণ্ডীচরণ মুনশী প্রণীত ''তোতা ইতিহাস'' 

বিষয়শ্রেণী:১৮০৮-এ মৃত্যু
বিষয়শ্রেণী:বাঙালি লেখক
বিষয়শ্রেণী:ভারতীয় লেখক
বিষয়শ্রেণী:লেখক
তোতা ইতিহাস

**তোতা ইতিহাস** বাংলা ভাষায় রচিত একটি গল্পগ্রন্থ যা প্রকৃতপক্ষে কাদির বখশ রচিত ফার্সি গল্পগ্রন্থ *তুতিনামা*-এর বঙ্গানুবাদ। ফোর্ট উইলিয়াম কলেজে বাঙালা ভাষার শিক্ষক চণ্ডীচরণ মুনশী ১৮০৪ খ্রিষ্টাব্দে এই অনুবাদ কর্ম সম্পাদন করেন। গ্রন্থটি এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো। 

*তোতা ইতিহাস* একটি উপাখ্যানগ্রন্থ যা বাঙালা গদ্য সাহিত্যের অন্যতম আদি নিদর্শন। ১৮০৪ খ্রিষ্টাব্দে চণ্ডীচরণ মুনশী মূল ফার্সি থেকে বাঙালায ভাষায় গ্রন্থটি অনুবাদ করেন। পরবর্তী বৎসর অর্থাৎ ১৮০৫ খ্রিষ্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। এতে মোট ৩৫ টি গল্প আছে।

সমসাময়িক কালে লন্ডন থেকে *তোতা ইতিহাস*-এর দু’টি সংস্করণ মুদ্রিত ও প্রকাশিত হয়। ১৮১১ খ্রিষ্টাব্দে প্রকাশিত সংস্করণের পৃষ্ঠা সংখ্যা ১৩৮। ১৮২৫ খ্রিষ্টাব্দে প্রকাশিত সংস্করণের পৃষ্ঠা সংখ্যা ১৪০। স্যার গ্রেভস হটন্‌ ১৮২২ খ্রিষ্টাব্দে তার *Bengali Selection* নামে যে গ্রন্থটি প্রকাশ করেন তাতে *তোতা ইতিহাসের* ১০ টি কাহিনীর ইংরেজি অনুবাদ সহ একটি সংক্ষিপ্ত সংস্করণ অন্তর্ভুক্ত করেন। ১৮৪৭ খ্রিষ্টাব্দে ডব্লিউ, ইয়াটস তার *Introduction to the Bengali Language* গ্রন্থের ২য় খণ্ডে *তোতা ইতিহাস*-এর ১৮ টি কাহিনী সংকলন করেন। 

## তথ্যসূত্র

## বহিঃসংযোগ
* চণ্ডীচরণ মুনশী প্রণীত ''তোতা ইতিহাস'' 

বিষয়শ্রেণী:অনুবাদ গল্পগ্রন্থ
বিষয়শ্রেণী:গল্পগ্রন্থ
বিষয়শ্রেণী:বাংলা গল্পগ্রন্থ
বিষয়শ্রেণী:বাংলা সাহিত্য
বিষয়শ্রেণী:গদ্য
বিষয়শ্রেণী:ভারতীয় পাণ্ডুলিপি
বিষয়শ্রেণী:মুঘল শিল্প
বিষয়শ্রেণী:ফার্সি ভাষার সাহিত্য
বিষয়শ্রেণী:ভারতীয় সাহিত্য
বিষয়শ্রেণী:ভারতীয় লোককাহিনি
বিষয়শ্রেণী:আদিরসাত্মক সাহিত্য
বিষয়শ্রেণী:ভারতে যৌনতা
বিষয়শ্রেণী:ভারতীয় কিংবদন্তি
বিষয়শ্রেণী:১৬শ শতাব্দীর ভারতীয় বই
বিষয়শ্রেণী:১৪শ শতাব্দীর ফার্সি বই
প্রবাসী (পত্রিকা)

**প্রবাসী** বিংশ শতাব্দীর সূচনালগ্নে ব্রিটিশ ভারতবর্ষে প্রবর্তিত একটি সাহিত্য সাময়িকী। এই মাসিক পত্রিকাটি বাংলা ভাষায় প্রকাশিত হতো। এটির সম্পাদক ছিলেন রামানন্দ চট্টোপাধ্যায় এবং কার্য্যাধ্যক্ষ ছিলে আশুতোষ চক্রবর্তী। ১৩০৮ বঙ্গাব্দের বৈশাখ মাসে (এপ্রিল ১৯০১) এর সূচনা সংখ্যা প্রকাশিত হয়েছিল। এ সংখ্যাটি এলাহাবাদের ইন্ডিয়ান প্রেস থেকে মুদ্রিত হয়েছিল। বার্ষিক মূল্য আড়াই টাকা। ছবি, অলংকরণ প্রভৃতিতে পত্রিকাটি ছিল আকর্ষণীয়। অচিরেই পত্রিকাটি জনপ্রিয়তা অর্জন করে।

প্রথম সংখ্যার পৃষ্ঠা সংখ্যা ছিল ৪০। প্রথম সংখ্যায় রবীন্দ্রনাথ ঠাকুর সহ যাদের লেখা ছাপা হয়েছিল তারা হলেন রামানন্দ চট্টোপাধ্যায়, কমলাকান্ত শর্ম্মা, দেবেন্দ্রনাথ সেন, নিত্যগোপাল মুখোপাধ্যায়, এবং যোগেশচন্দ্র রায়। এতে অজন্তা গুহার ফটো, জীববিজ্ঞানের ওপর নিবন্ধ এবং বিবিধ প্রসঙ্গ মুদ্রিত হয়েছিল। রচনার শেষে লেখকের নাম মুদ্রিত হয়েছিল।

১৯০১ খ্রিষ্টাব্দ থেকে শুরু করে *প্রবাসী* প্রায় ৫০ বছর প্রকাশিত হয়েছিল। এর বেশীরভাগ সময় সম্পাদক ছিলেন রামানন্দ চট্টোপাধ্যায়। তিনি নারী-পুরুষের সমানাধিকারে বিশ্বাস করতেন এবং নারী-প্রগতি বিষয়ক লেখা ছাপতেন। অধিকন্তু তিনি নারীদের লেখায় উৎসাহিত করতেন। তার মৃত্যুর পর *প্রবাসী* টিঁকিয়ে রাখা সম্ভব হয় নি।

*প্রবাসী* পত্রিকা বাংলার লোকসঙ্গীত সংগ্রহে বিশেষ ভূমিকা রেখেছিল। কবি রবীন্দ্রনাথ ঠাকুরের অনুপ্রাণনায় ১৩২২ বঙ্গাব্দের বৈশাখ সংখ্যা থেকে এতে 'হারামণি' বিভাগ প্রবর্তিত হয়েছিল এতে সারা বাংলার বিভিন্ন স্থান থেকে সংগৃহীত লোকসঙ্গীত সংকলিত হতো। হারামণি'র প্রথম ভাগে গগন হরকরার *আমি কোথায় পাব তারে, আমার মনের মানুষ যে রে* এই গানটি মুদ্রিত হয়েছিল।

'প্রবাসী' পত্রিকা নিয়ে একটি গবেষণা আছে, এটি ভারতের শোধগঙ্গা  নামক থিসিস সংগ্রহে দেওয়া আছে।

## তথ্যসূত্র


বিষয়শ্রেণী:সাহিত্য পত্রিকা
বিষয়শ্রেণী:বাংলা ভাষার সংবাদপত্র
বিষয়শ্রেণী:বাংলা সাহিত্য
বিষয়শ্রেণী:বাংলা সাহিত্যের ইতিহাস
বিষয়শ্রেণী:ভারতের বিলুপ্ত পত্রিকা
বিষয়শ্রেণী:এলাহাবাদের গণমাধ্যম
বিষয়শ্রেণী:বাংলা ভাষার ম্যাগাজিন
বিষয়শ্রেণী:ভারতের সাহিত্য ম্যাগাজিন
বিষয়শ্রেণী:কলকাতার গণমাধ্যম
ফিফা সভাপতি

**ফিফা সভাপতিদের তালিকা** নিম্নে দেয়া হলো। বিশ্ব ফুটবল সংস্থা ফিফা'র পরিচালনা পরিষদের প্রধান হিসেবে তিনজন সভাপতি মেয়াদকালীন সময়ে মৃত্যুবরণ করেছিলেন।

বর্তমান সভাপতি হিসেবে দায়িত্বে রয়েছেন সুইস-ইতালীয় বংশোদ্ভূত জিয়ান্নি ইনফান্তিনো। ২৬ ফেব্রুয়ারি, ২০১৬ তারিখে ফিফা কংগ্রেসের এক্সট্রাঅর্ডিনারী অধিবেশনে তাকে নির্বাচিত করা হয়। তাকে নির্বাচিত করার পূর্বে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন। ৮ অক্টোবর, ২০১৫ তারিখে সাবেক সভাপতি সেপ ব্লাটারকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও তাকে নিষেধাজ্ঞা প্রদান করা হয়।

## সভাপতিদের তালিকা

## পাদটীকা

## তথ্যসূত্র

বিষয়শ্রেণী:ফিফার সভাপতি
বিষয়শ্রেণী:ফিফা
বিষয়শ্রেণী:ফুটবল সম্পর্কিত তালিকা
প্রবাসী

**প্রবাসী** বলতে নিজ দেশের বাইরে বসবাসকারী কোনো ব্যক্তিকে বোঝায়।

সংযুক্ত আরব আমিরাতের প্রবাসী জনসংখ্যা দেশের মোট জনসংখ্যার ৮৮%, যা শতকরা প্রবাসী জনসংখ্যার নিরিখে ভ্যাটিকান সিটির পর দ্বিতীয় সর্বোচ্চ।

## ইতিহাস
### প্রবাসী সম্প্রদায়ের ধরন
ঊনবিংশ শতাব্দীতে বাষ্পচালিত জাহাজ ও ট্রেনের ফলে ভ্রমণ আরও সহজ হয়ে উঠল। এর ফলে কোনো বিদেশি রাষ্ট্রে নির্দ্বিধায় অনেক বছর ধরে বসবাস করা সম্ভব হয়ে উঠে। নিচে সেই সময় থেকে গড়ে উঠা প্রবাসী সম্রদায়ের উদাহরণ দেওয়া হয়েছে:

## তথ্যসূত্র
করুণাময়ী কালী মন্দির, আমডাঙা

**করুণাময়ী কালী মন্দির** পশ্চিমবঙ্গের উত্তর চব্বিশ পরগনা জেলার আমডাঙা ব্লকের একটি সুপ্রাচীন কালী মন্দির।

## প্রতিষ্ঠার ইতিহাস ও কিংবদন্তি
মুঘল সম্রাট আকবরের রাজপুত সেনাপতি মানসিংহ আমডাঙার সূক্ষ্মাবতী নদীর তীরে এই মন্দিরটি প্রতিষ্ঠা করেছিলেন। এই মন্দিরের প্রথম পুরোহিত ছিলেন রামানন্দ গিরি গোস্বামী। রামানন্দ প্রথমে যশোহরের বিখ্যাত যশোহরেশ্বরী কালী মন্দিরের সেবায়েত ছিলেন। রাজা প্রতাপাদিত্যের সঙ্গে মুঘল বাহিনীর যুদ্ধ বাধলে রামানন্দ গোপনে মানসিংহকে সাহায্য করেন। মানসিংহ জয়লাভ করে যশোহরেশ্বরী কালীর মূর্তিটি তার নিজের শহর রাজস্থানের অম্বর দুর্গে নিয়ে গিয়ে প্রতিষ্ঠা করেছিলেন। এদিকে প্রতাপাদিত্যের তিরস্কারে রামানন্দ প্রায় উন্মাদ হয়ে যান। কথিত আছে, এই সময় মানসিংহ কালীর স্বপ্নাদেশ পেয়ে সূক্ষ্মাবতী নদীর তীরে ঘন জঙ্গলে যশোহরেশ্বরী কালীর বিকল্প করুণাময়ী কালীমূর্তিটি প্রতিষ্ঠা করেন। রামানন্দের নামানুসারে এই অঞ্চলের নাম হয় ‘রামডাঙা’। পরে রামডাঙা কথাটি লোকমুখে বিকৃত হয়ে হয় ‘আমডাঙা’। কথিত আছে, ১৭৬৪ সালে মীরজাফরের জামাই মীরকাশিম নদীয়ার রাজা কৃষ্ণচন্দ্র রায়ের মৃত্যুদণ্ড ঘোষণা করলে কৃষ্ণচন্দ্র দেবীর কৃপায় অলৌকিক উপায়ে রক্ষা পেয়েছিলেন। এরপর তিনি করুণাময়ী কালী মন্দিরকে ৩৬৫ বিঘা নিষ্কর জমি প্রদান করেন।

## বিগ্রহ
করুণাময়ী কালীমূর্তিটি মন্দিরের দোতলায় প্রতিষ্ঠিত। আনুমানিক দুই ফুট উচ্চতার মূর্তিটি কষ্টিপাথরে নির্মিত। দেবীমূর্তি সালঙ্করা, ত্রিনয়না, মুণ্ডমালিনী ও মহাদেবের বক্ষের ওপর দণ্ডায়মান। সামনে চন্দনকাঠের সূক্ষ কারুকাজ-শোভিত দরজাটি ৪৫০ বছরের পুরনো। মন্দিরের একতলায় রত্নবেদীটি ১০৮টি শালগ্রাম শিলার উপর প্রতিষ্ঠিত।

## তথ্যসূত্র


বিষয়শ্রেণী:কালী মন্দির
বিষয়শ্রেণী:পশ্চিমবঙ্গের কালীমন্দির
বিষয়শ্রেণী:উত্তর চব্বিশ পরগনা জেলার মন্দির
বিষয়শ্রেণী:১৬শ শতাব্দীর হিন্দু মন্দির
বিষয়শ্রেণী:১৮শ শতাব্দীর হিন্দু মন্দির
বর্গমূল গড় বর্গ বেগ

গণিত, root পরিচয়ে অর্থ বর্গক্ষেত্র (সংক্ষিপ্ত RMS বা rmsar), দ্বিঘাত গড় নামেও পরিচিত, একটি পরিবর্তনশীল মাত্রার পরিসংখ্যানগত পরিমাপ. এটা বিশেষত ব্যবহার করা হয় যখন পরিবর্তনশীল মাত্রার variatesমান ধণাত্মক এবং ঋণাত্মক হয়ে থাকে, যেমন: সাইনুসয়েড ইত্যাদি। আর এম এস sinusoids বিভিন্ন বৈদ্যুতিক প্রকৌশলসহ বিভিন্ন ক্ষেত্রে ব্যবহৃত হয়।

এটা দিয়ে বিচ্ছিন্ন কিংবা পরযায়ক্মমিক মানের ফাংশন হিসাব করা যায়। এটা মান বর্গের বর্গমূল থেকে আসে।

### সংজ্ঞা
অবিচ্ছিন্ন তরঙ্গাকৃতির একটি সেটের আরএমএস মান এর গাণিতিক গড় বর্গ মূলের গড়ের বর্ম্নেগমূল এর সমান।
সেট n এর \{x_1,x_2,\dots,x_n\} এর আর এম এস মান হবে 
:
x_{\mathrm{rms}} =
\sqrt {\frac{1}{n}\left( = \sqrt  {\int_{T_1}^{T_2} {[f(t)]}^2\, dt}},


এবং সব সমইয়ের জন্য আরএমএস ফাংশনঃ

:
f_\mathrm{rms} = \lim_{T\rightarrow \infty} \sqrt  {\int_{-T}^{T} {[f(t)]}^2\, dt}}.


অসীম সময়ের পুনরাবৃত্ত এর আরএমএস মান একটি পুনরাবৃত্ত এর ফাংশন একক সময়ের পুনরাবৃত্ত এর আরএমএস মান এর সমান।

বিভিন্ন ওয়েভ ফর্মের আরএমএস মান এছাড়াও ক্যাল্কুলাস ছাড়া নির্ধারিত হতে পারে, Cartwright দ্বারা দেখানো হয়েছে

## সাধারণ আর এম এস ওয়েভ ফর্ম
[thumb|250px|right|[sine wave|Sine, square, triangle, and sawtooth waveforms]]
thumb|250px|right|A rectangular pulse wave of duty cycle D, the ratio between the pulse duration (<math>\tau</math>) and the period (T); illustrated here with ''a'' = 1

## তথ্যসূত্র

বিষয়শ্রেণী:গণিত
বিষয়শ্রেণী:গ্যাস
নাজিম হিকমত

**নাজিম হিকমত** (জন্ম : ১৫ জানুয়ারি, ১৯০২ - মৃত্যু : ৩ জুন, ১৯৬৩) বিংশ শতাব্দী আবির্ভূত সর্বাগ্রগণ্য একজন তুর্কি ভাষার কবি ও নাট্যকার। উনিশ বৎসর বয়সে তিনি তুরস্কের স্বাধীনতা সংগ্রামে যোগ দিয়েছিলেন। স্বীয় রাজনৈতিক মতাদর্শের বিড়ম্বনায় তাকে বারবার কারাগারে নিক্ষেপ করা হয়েছে। তাঁর সারা জীবনের অর্ধেক রচনার প্রসূতিগার কারা অন্তরালের অপরিসর স্থানে ও সময়ের প্রাচুর্য্যে। তাঁর জন্ম হয়েছিল ১৯০২ সালে এবং মৃত্যু সোভিয়েত ইউনিয়নে ১৯৬৩ সালে। কখনো বলা হয়েছে তিনি "রোমান্টিক কমিউনিস্ট", "জেলখানার কবি"; কখনো বলা হয়েছে তিনি তিনি "রোমান্টিক বিপ্লবী"। কণ্ঠে বিপ্লব ও মুক্তির গান গাইলেও নাজিম হিকমতের কবিতা গীতিময়তায় ঋদ্ধ। নিপীড়ন অধ্যুষিত বিংশ শতাব্দীর বিশ্বে বহু ভাষায় অনূদিত হয়েছে তাঁর কবিতা।

একটি কবিতায় পাবলো নেরুদা লিখেছেনঃ

১৯৫০ সালে তাঁকে শান্তিতে নোবেল পুরস্কার দেওয়া হয়।

## পরিবার
নাজিম হিকমতের নিজ তথ্য মতে, পিতা তুর্কি এবং মাতা জার্মান, পোলিশ, জর্জিয়া মিশ্র বংশোদ্ভূত। নাজিম হিকমেতের মা সার্কাসিয়া আদিগে শিকড়ের একটি বিশিষ্ট পোলিশ অসাম্প্রদায়িক পরিবার থেকে এসেছেন।

## তথ্যসূত্র

## বহিঃসংযোগ
* নাজিম হিকমতের কবিতা "আত্মজীবনী" 

বিষয়শ্রেণী:তুর্কী সাহিত্যিক
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:১৯০২-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:তুর্কী সাম্যবাদী
বিষয়শ্রেণী:সাম্যবাদী কবি
বিষয়শ্রেণী:ধর্মের সমালোচক
বিষয়শ্রেণী:তুরস্কের বন্দী ও আটক
বিষয়শ্রেণী:তুর্কি নাস্তিক
শিরা

**শিরা** বলতে বুঝায়, যে সকল রক্তবাহ দেহের বিভিন্ন অংশ হইতে রক্ত বহন করে হৃৎপিণ্ডে প্রবেশ করে তাদের শিরা বলা হয়। 

সাধারণত শিরা অপরিশোধিত রক্ত (অক্সিজেন বিহীন বা ডিঅক্সিজিনেটেড রক্ত) বহন করে।শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপর শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট। ব্যতিক্রম ফুসফুসীয় শিরা বা পালমোনারী শিরা যা অক্সিজেন যুক্ত রক্ত বা অক্সিজিনেটেড রক্ত বহন করে। শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপ
র শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট।

## আণুবীক্ষণিক গঠিত হাইকোর্ট থেকে জামিন নিয়ে যায় পরে

## তথ্যসূত্র

## বহিঃসংযোগ
* অভিধান 
* আণুবীক্ষণিক গঠন
* Merck Manual article on veins.
* American Venous Forum
* American College of Phlebology
* American Board of Phlebology
* American College of Phlebology Foundation 
* Australasian College of Phlebology Information from the Australasian College of Phlebology Website
* In economics: Arterial and venous industries
* Animated Venous Access tutorials

বিষয়শ্রেণী:শিরা
বিষয়শ্রেণী:রক্ত সংবহনের শারীরতত্ত্ব
ধমনি

**ধমনি** (; গ্রিক ἀρτηρία - *artēria*, "শ্বাসনালি, ধমনি") মানব দেহের এমনসব রক্তবাহী নালি যেগুলো হৃৎপিণ্ড থেকে পরিশোধিত রক্ত বহন করে দেহের বিভিন্ন অংশে সরবরাহ করে। ধমনি সবসময় পরিশোধিত তথা অক্সিজেনসমৃদ্ধ (অক্সিজেনেটেড) রক্ত দেহের বিভিন্ন অংশে সরবরাহ করে; তবে ব্যতিক্রম হলো ফুসফুসীয় ধমনি(যা অক্সিজেনবিহীন রক্ত হৃদপিণ্ডে পরিবহন করে) এবং নাভি ধমনি(যা অক্সিজেনবিহীন রক্ত ভ্রূণীয় রক্তব্যবস্থা থেকে অমরায় পরিবহন করে)।

## ধমনির গঠন
ধমনির প্রাচীর পুরু ও স্থিতিস্থাপক, ধমনির প্রাচীর তিন স্তর বিশিষ্ট ৷ ধমনিতে কপাটিকা বা পর্দা থাকে না৷ এর নালিপথ সরু৷ হৃৎপিণ্ডের প্রত্যেক সংকোচনের ফলে দেহের ছোটবড় সব ধমনিতে রক্ত তরঙ্গের ন্যায় প্রবাহিত হয়৷ এতে ধমনিগাত্র সংকুচিত ও প্রসারিত হয়৷ ধমনির এই স্ফীতি ও সংকোচনকে *[[নাড়ির স্পন্দন]]* বলে৷ ধমনির ভিতর রক্ত প্রবাহ, ধমনিগাত্রের সংকোচন ও প্রসারণ, স্থিতিস্থাপকতা নাড়িস্পন্দনের প্রধান কারণ৷ হাতের কবজির উপর হাত রেখে নাড়িস্পন্দন অনুভব করা যায়৷ তবে নাড়িস্পন্দন এমন ভাবে অনুভব করতে হবে যেন হাতের তর্জনী হৃৎপিণ্ডের দিকে থাকে৷

## আণুবীক্ষণিক গঠন

ধমনি তিনটি কোষস্তর নিয়ে গঠিত৷  যথা:

# টিউনিকা এক্সটার্না (Tunica Externa): এটি একটি তন্তুময় যোজক কলা দিয়ে তৈরি৷
# টিউনিকা মিডিয়া (Tunica Media): বৃত্তাকার অনৈচ্ছিক পেশি দিয়ে তৈরি মাঝের স্তর৷
# টিউনিকা ইন্টার্না (Tunica Interna): এই ভিতরের স্তরটি সরল আবরণী কলা দিয়ে তৈরি৷

## তথ্যসূত্র

## বহিঃসংযোগ
* রক্তবাহের আণুবীক্ষণিক গঠন
* মানব ধমনিসংক্রান্ত পদ্ধতি 

বিষয়শ্রেণী:ধমনি
বিষয়শ্রেণী:বাহবিজ্ঞান
বিষয়শ্রেণী:রক্ত সংবহনের শারীরতত্ত্ব
ওয়েবক্যাম

থাম্ব|225px|বৈশিষ্টসূচক কম খরচে ওয়েবক্যাম যা ব্যক্তিগত কম্পিউটারের সাথে ব্যবহৃত করা হয়।
**ওয়েবক্যাম** হলো বিশেষ ধরনের ভিডিও ক্যামেরা যা একটি কম্পিউটারের সাথে ইউএসবির মাধ্যমে যুক্ত হয়ে ইন্টারনেটে ভিডিও আদান-প্রদান করতে পারে। ১৯৯১ সালে কেমব্রিজ বিশ্ববিদ্যালয় এ ওয়েবক্যাম আবিষ্কার হয়। একুশ শতক থেকে ল্যাপটপ নির্মাতা প্রতিষ্ঠানগুলো ল্যাপটপেই ওয়েবক্যাম যুক্ত করা শুরু করেছে।
থাম্ব|225px|Animated set of X-ray images of a webcam. Images acquired using Industrial computed tomography scanning|industrial CT scanning
থাম্ব|A webcam installed near Sumburgh Head lighthouse, (shetland). The cliffs are home to large numbers of seabirds and the area is an RSPB nature reserve.

## প্রযুক্তি
থাম্ব|225px|ডান|ওয়েবক্যামে সাধারণত একটি লেন্স (উপরে), ইমেজ সেন্সর (নিচে), এবং সমর্থনকারী সার্কিট।
ওয়েবক্যামে লেন্স, ইমেজ সেন্সর ও মাইক্রোফোন থাকে। ওয়েবক্যামে সাধারণত চার্জ কাপল্‌ড ডিভাইস বা কপ্লিমেন্টারি মেটাল-অক্সাইড-সেমিকন্ডাক্টর সেন্সর ব্যবহার করা হয়, তবে সস্তা হওয়ার কারণে কপ্লিমেন্টারি মেটাল-অক্সাইড-সেমিকন্ডাক্টর অধিক ব্যবহার করা হয়।

ওয়েবক্যাম বা ওয়েব ক্যামেরা হচ্ছে এক ধরনের ভিডিও ক্যামেরা, যা বাস্তব সময়ের ভিডিও ধারণ করে এবং একটি কম্পিউটার নেটওয়ার্কের মাধ্যমে তা কোনো মনিটরে প্রদর্শন করে৷ বাস্তব সময়ের ভিডিও চিত্র ধারণের পর তা ব্যবহারকারী নিজে দেখতে পারে অথবা ইমেইল ইত্যাদির মাধ্যমে অন্য কোথাও প্রেরণ করতে পারে৷ আই পি ক্যামেরা(যা সাধারণত ইথারনেট বা ওয়াই-ফাই এর মাধ্যমে সংযুক্ত হয়), যেভাবে মূল সিস্টেমের সাথে সংযু্ক্ত হয়ে থাকে, ওয়েবক্যাম সেভাবে যুক্ত না হয়ে সাধারণত ইউএসবি ক্যাবলের মাধ্যমে যুক্ত হয়ে থাকে৷
## বৈশিষ্ট্য
ওয়েবক্যাম সাধারণত এর কম মূল্য কিন্তু ব্যবহারের ক্ষেত্রে অধিক সুবিধার জন্য সুপরিচিত৷ দূর হতে ভিডিও কথোপকথনের ক্ষেত্রে ওয়েবক্যাম যেমন বিভিন্ন সুবিধা প্রদান করে থাকে, তেমনি এর বাণিজ্যিক মূল্যও কম৷
## ব্যবহার
ওয়েবক্যাম এর সর্বাধিক ব্যবহার হচ্ছে ওয়েব লিঙ্ক তৈরির মাধ্যমে একটি কম্পিউটার বা ডিভাইসকে অপর একটি কম্পিউটার বা ডিভাইসের সাথে সংযুক্ত করে ভিডিও কথোপকথনের সুবিধা প্রদান৷ এক্ষেত্রে কম্পিউটার বা ডিভাইসটি একটি ভিডিও ফোন অথবা ভিডিও কনফারেন্স স্টেশন হিসাবে কাজ করে৷ এছাড়া ওয়েবক্যাম নিরাপত্তা ব্যবস্থা পর্যবেক্ষণ, কম্পিউটার ভিশন, স্বাস্থ্য ক্ষেত্রে, নিরাপত্তা ক্ষেত্রে, ভিডিও সম্প্রচার এবং সামাজিক ভিডিও রেকর্ড করা ইত্যাদি কাজেও ব্যবহৃত হয়ে থাকে৷

বিভিন্ন ধরনের কাজে বিভিন্ন রকমের সফটওয়্যার ব্যবহারের মাধ্যমে ওয়েবক্যামকে বিভিন্ন কাজে ব্যবহার করা হয়ে থাকে৷
## ইতিহাস
প্রথম উন্নতকরণের কাজ করা হয় ১৯৯১ সালে, ক্যমব্রিজ বিশ্ববিদ্যালয়ের বিজ্ঞান বিভাগে৷ ১৯৯৪ সালে প্রথম সাদা কালো ওয়েবক্যাম বাণিজ্যিকভাবে বাজারে আসে৷ এটি বাজারজাত করে আমেরিকার একটি কোম্পানি কানেকটিক্স৷ ১৯৯৪ সালের আগস্ট মাসে প্রথম অ্যাপল ম্যাকিনটোশ এর কুইকক্যাম বাজারে আসে৷ এ ওয়েবক্যামগুলোর দাম ছিলো ১০০ ডলার করে৷ ১৯৯৫ সালের অক্টোবরে পার্সোন্যাল কম্পিউটার এ ওয়েবক্যাম ব্যবহারের জন্য মাইক্রোসফট উইন্ডোজ সিরিয়াল পোর্ট ও সফ্টওয়্যার বাজারে নিয়ে আসে৷

## তথ্যসূত্র


বিষয়শ্রেণী:যন্ত্র
বিষয়শ্রেণী:প্রযুক্তি
বিষয়শ্রেণী:তথ্য প্রযুক্তি ব্যবস্থাপনা
বিষয়শ্রেণী:টেরাহার্জ প্রযুক্তি
বিষয়শ্রেণী:কম্পিউটার প্রযুক্তি
বিষয়শ্রেণী:চলচ্চিত্র ও ভিডিও প্রযুক্তি
বিষয়শ্রেণী:কম্পিউটিং ইনপুট ডিভাইস
বিষয়শ্রেণী:ইংরেজ উদ্ভাবন
বিষয়শ্রেণী:ব্যক্তিগত গোপনীয়তা
বিষয়শ্রেণী:টেলিকনফারেন্সিং
বিষয়শ্রেণী:ভিডিওটেলিফোনি
স্কাইপ

**স্কাইপ** (; ) একটি ভিওআইপি সেবা এবং সফটওয়্যার অ্যাপ্লিকেশন। এই সেবার মাধ্যমে ব্যবহারকারীরা ইন্টারনেটে যুক্ত হয়ে পরস্পরের সাথে ভয়েস, ভিডিও এবং তাৎক্ষণিক বার্তার মাধ্যমে যোগাযোগ করতে পারে। একজন স্কাইপ ব্যবহারকারী অন্য স্কাইপ ব্যবহারকারীকে বিনামূল্যে কল করতে পারে। ২০১১ সালে মাইক্রোসফট কর্পোরেশন ৮·৫ বিলিয়ন ডলারে স্কাইপ লিমিটেডকে কিনে নেয়।

২০২৫ সালের ফেব্রুয়ারিতে মাইক্রোসফট তাদের পরিষেবা মাইক্রোসফট টিমসের সুবিধার্থে ৫ মে ২০২৫ সালে স্কাইপ বন্ধ করার ঘোষণা দেয়।

## বৈশিষ্ট্যসমূহ
নিবন্ধিত স্কাইপ ব্যবহারকারীদের স্কাইপ আইডি থাকে, যার মাধ্যমে তারা যোগাযোগ করে। এই আইডিসমূহ স্কাইপ ডিরেক্টরিতে তালিকাভুক্ত থাকে। ২০০৬ সালের জানুয়ারিতে উইন্ডোজ এবং ম্যাকিনটোশ অপারেটিং সিস্টেমের জন্য স্কাইপ ভিডিও কনফারেন্সিং চালু করে। ২০০৮ সালের ১৩ মার্চ লিনাক্সের জন্যও এই সুবিধা চালু করা হয়।

## ইতিহাস
২০০৩ সালে ডেনমার্কের ধমিজা, জানুজ ফ্রিজ এবং সুইডেনের নিকলাস জেনস্ট্রম স্কাইপ প্রতিষ্ঠা করেন। পরবর্তীতে এস্তোনিয়ার আহতি হেইলা, প্রীত কাসেসালু এবং জান তালিন তাদের সাথে স্কাইপ সফটওয়্যারের উন্নতি সাধন করেন। পিয়ার-টু-পিয়ার ফাইল শেয়ারিং সফটওয়্যার কাজা'র মাধ্যমে নেপথ্যে থেকে কাজ করেন তারা। ২০০৩ সালের আগস্ট মাসে জনসমক্ষে স্কাইপ সফটওয়্যারের প্রথম বেটা সংস্করণ প্রকাশ করা হয়।

২০২৫ সালের ৫ মে মাইক্রোসফট কর্তৃক এটি সম্পূর্ণরূপে বন্ধ করে দেওয়া হয়।

## প্রতিদ্বন্দ্বী
* গোটুমিটিং
* ওওভিওও
* ওস্তেল
* ভাইবার
* ভিসি
* ওয়েবয
* জেলো

## তথ্যসূত্র

*Today Is the Day: Skype Is Officially Shutting Down for Good HowToGeek
*Skype is shutting down today — these are the best alternatives TechCrunch
*Skype is retiring in May 2025: What you need to know Microsoft

## আরও পড়ুন
* Rushe, Dominic. "Skype's secret Project Chess reportedly helped NSA access customers' data." *[[The Guardian]]*. 20 June 2013.
* Latest Products."Skype Launches Video Messaging For Free"
* New skype sign up process "https://web.archive.org/web/20150920184440/http://www.signup-login.com/2015/08/how-to-set-up-free-skype-account.html"

## বহিঃসংযোগ
*

 


বিষয়শ্রেণী:২০০৩-এর সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:ক্রস-প্লাটফর্ম সফটওয়্যার
বিষয়শ্রেণী:তাৎক্ষণিক বার্তা প্রেরক সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:মাইক্রোসফট অধিগ্রহণ
বিষয়শ্রেণী:মাইক্রোসফট বিভাগ
বিষয়শ্রেণী:পকেট পিসি সফটওয়্যার
বিষয়শ্রেণী:বহনযোগ্য সফটওয়্যার
বিষয়শ্রেণী:সামাজিক নেটওয়ার্কিং পরিষেবা
বিষয়শ্রেণী:সিমবিয়ান সফটওয়্যার
বিষয়শ্রেণী:লিনাক্সের জন্য ভিডিও কনফারেন্সিং সফটওয়্যার
বিষয়শ্রেণী:ভিডিও টেলিফোনি
বিষয়শ্রেণী:লিনাক্সের জন্য ভয়েস ওভার আইপি ক্লায়েন্ট
বিষয়শ্রেণী:মার্কিন যুক্তরাষ্ট্রের ভিওআইপি কোম্পানি
বিষয়শ্রেণী:ভিওআইপি সেবা
বিষয়শ্রেণী:ভিওআইপি সফটওয়্যার
বিষয়শ্রেণী:উইন্ডোজ তাৎক্ষণিক বার্তা প্রেরক সফটওয়্যার
বিষয়শ্রেণী:উইন্ডোজ মোবাইল স্ট্যান্ডার্ড সফটওয়্যার
বিষয়শ্রেণী:উইন্ডোজ ফোন সফটওয়্যার
বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস
বিষয়শ্রেণী:ফ্রিওয়্যার
বিষয়শ্রেণী:২০১১-এর অধিগ্রহণ ও একত্রীকরণ
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:ভিডিওটেলিফোনি
বিষয়শ্রেণী:মাইক্রোসফটের সফটওয়্যার